Samsung klar med to prisvenlige telefoner: Galaxy A25 og A05s

Samsung melder klar med to billige telefoner i Galaxy A-serien: Galaxy A25 og A05s. Priserne starter fra blot 1.299 kroner.

Galaxy A25

Samsung Galaxy A25 byder blandt på en stor 6,5″ FHD+ OLED-skærm med en opdateringsfrekvens på 120 Hz. Lysstyrken er desuden på op til 1000 nits.

Drivkraften er en 8-kernet Exynos 1380 chip med 5G-understøttelse ombord.

På bagsiden finder man tre kameraer, bestående et 50 MP primært kamera, et 8 MP ultrawide, samt et 2 MP makro-objektiv.

Derudover får man stereo-højtalere med Dolby Atmos og et stort batteri på 5.000 mAh. Telefonen kommer med Android 14 og OneUI 6 installeret.

Galaxy A25

Galaxy A05s

Galaxy A05s er indstignings-modellen i A-serien, og her får man blandt andet en 6,7″ LCD-skærm på 90 Hz.

Hjernen er en 8-kernet Snapdragon 680 chip, men her må man nøjes med 4G-understøttelse.

Kameraerne på bagsiden består af et 50 MP primært kamera, et 2 MP makro-objektiv, samt en 2 MP dybdesensor.

Telefonen har et 5.000 mAh batteri og kommer med Android 13 og OneUI 5.1.

Galaxy A05s

Priser og tilgængelighed

Samsung Galaxy A25 og Galaxy A05s er allerede landet i butikkerne.

Den vejledende pris for Galaxy A25 er 2.299 kroner for udgaven med 128GB lagerplads og 6GB RAM.

Galaxy A05s starter fra 1.299 kroner for modellen med 64GB lager og 4GB RAM.

Læs også: Galaxy S24 præsenteres den 17. januar

Samsung klar med to prisvenlige telefoner: Galaxy A25 og A05s